Komisijos reglamentas (EB) Nr. 1563/98
1998 m. liepos 20 d.
iš dalies keičiantis Reglamentą (EB) Nr. 956/97, nustatantį išsamias taisykles dėl Tarybos reglamento (EB) Nr. 2201/96 dėl konkrečių priemonių perdirbtiems šparagams taikymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo [1] su paskutiniais pakeitimais, padarytais Reglamentu (EB) Nr. 2199/97 [2], ypač jo 10 straipsnio 4 dalį,
kadangi Komisijos reglamentas (EB) Nr. 956/97 [3] nustato, kad atstovaujančiosios asociacijos iki 1998 m. birželio 30 d. turi pateikti konkrečių veiksmų planus; kadangi remiantis to Reglamento 1 straipsnio a punktu šioms atstovaujančios asociacijoms įsteigti būtinas terminas pasirodė besąs ilgesnis nei pradžioje buvo planuota; kadangi dėl to būtina pirmiau minėtą terminą pratęsti vienerius metus, siekiant sudaryti sąlygas įgyvendinti šį Reglamentą;
kadangi šiame Reglamente numatytos priemonės neprieštarauja Iš vaisių ir daržovių pagamintų produktų vadybos komiteto nuomonei,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 956/97 1 straipsnio b punkte data "1998 m. birželio 30 d." keičiama data "1999 m. birželio 30 d.".
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. liepos 20 d.